सेमिनार में उपस्थित बुद्धिजीवियों ने दोनो देशों की सरकार से अमृतसर और लाहौर में वीजा सेंटर खोलने की मांग की। मानक ने कहा कि दोनों पंजाब में व्यापार, सभ्याचार, आर्थिक तौर पर सहयोग बढ़ाने के लिए पाकिस्तान का वीजा कार्यालय अमृतसर में, जबकि भारत का वीजा दफ्तर लाहौर में खोला जाना चाहिए। लाहौर-अमृतसर में चल रही बसों का परिचालन तेज करना चाहिए। पत्रकारों, लेखकों, कलाकारों, डाक्टरों व अन्य वर्ग को खुलकर वीजा दिया जाना चाहिए।